*****

ΚΑΝΟΝΙΣΜΟΣ (ΕΟΚ) αριθ. 1634/84 ΤΗΣ ΕΠΙΤΡΟΠΗΣ

της 8ης Ιουνίου 1984

που καθορίζει για τα κράτη μέλη την απώλεια εισοδήματος, καθώς και το ποσό της πριμοδότησης που καταβάλλεται ανά προβατίνα για την περίοδο εμπορίας 1983/84

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και του αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 871/84 (2), και ιδίως το άρθρο 5 παράγραφος 2,

Εκτιμώντας:

ότι η τροποποίηση του κανονισμού (ΕΟΚ) αριθ. 1837/80, η οποία πραγματοποιήθηκε με τον κανονισμό (ΕΟΚ) αριθ. 871/84, εφαρμόζεται από την έναρξη της περιόδου εμπορίας που αρχίζει το 1984, στις 2 Απριλίου· ότι, εντούτοις, οι διατάξεις του κανονισμού (ΕΟΚ) αριθ. 1837/80, όπως διατυπώνονται μετά την τροποποίηση από τον κανονισμό (ΕΟΚ) αριθ. 1195/82 (3), εξακολουθούν να εφαρμόζονται για τον καθορισμό της πριμοδότησης που καταβάλλεται στους παραγωγούς προβείου κρέατος κατά την περίοδο εμπορίας 1983/84·

ότι το άρθρο 5 παράγραφος 1 του κανονισμού (ΕΟΚ) αριθ. 1837/80, όπως διατυπώνεται μετά την τροποποίηση από τον κανονισμό (ΕΟΚ) αριθ. 1195/82, προβλέπει τη χορήγηση πριμοδότησης προς όφελος των παραγωγών προβείου κρέατος· ότι το προβλεπόμενο ποσό της πριμοδότησης αυτής έχει υπολογισθεί σε συνάρτηση με την εκτιμώμενη απώλεια του εισοδήματος που καθορίζεται από τον κανονισμό (ΕΟΚ) αριθ. 47/84 της Επιτροπής (4)·

ότι σύμφωνα με το άρθρο 5 παράγραφοι 2 και 5 του κανονισμού (ΕΟΚ) αριθ. 1837/80, όπως τροποποιήθηκε από τον κανονισμό (ΕΟΚ) αριθ. 1195/82, η εκτίμηση της απώλειας εισοδήματος, καθώς και του ποσού της πριμοδότησης που καταβάλλεται ανά προβατίνα πρέπει να αναθεωρούνται στο τέλος της περιόδου εμπορίας· ότι, εκτός τούτων, η παράγραφος 3 του ίδιου άρθρου προβλέπει ανώτατο όριο της απώλειας εισοδήματος, που υπολογίζεται αφαιρώντας από το συνολικό ποσό που αναφέρεται στην παράγραφο 2 του αυτού άρθρου το συνολικό ποσό της πριμοδότησης που χορηγείται σύμφωνα με το άρθρο 9 του ίδιου κανονισμού·

ότι, όσον αφορά την περιοχή 2, η διαπίστωση απώλειας εισοδήματος στο τέλος της περιόδου εμπορίας οδηγεί στον καθορισμό ενός αναθεωρημένου ποσού της πριμοδότησης· ότι, εντούτοις, κατ' εφαρμογή του άρθρου 3 παράγραφος 1 του κανονισμού (ΕΟΚ) αριθ. 2643/80 του Συμβουλίου (5), πρέπει να αφαιρεθεί από την απώλεια του αναθεωρημένου εισοδήματος που έχει υπολογισθεί κατ' αυτό τον τρόπο, ποσό 9 046 000 ECU, που αντιστοιχεί στη διαφορά μεταξύ του συνολικού ποσού των προκαταβολών που έχουν ήδη καταβληθεί στην περιοχή αυτή για την περίοδο εμπορίας 1982/83 και της απώλειας του αναθεωρημένου εισοδήματος που διαπιστώθηκε στην εν λόγω περιοχή κατά την ίδια περίοδο·

ότι, όσον αφορά περιοχές άλλες από τις περιοχές 2, 3, 4, 5 και 6, δεν διαπιστώθηκε καμία απώλεια εισοδήματος κατά την περίοδο εμπορίας 1983/84· ότι, εντούτοις, κατ' εφαρμογή του άρθρου 5 παράγραφος 4 δεύτερο εδάφιο του κανονισμού (ΕΟΚ) αριθ. 1837/80, όπως διατυπώνεται μετά την τροποποίηση από τον κανονισμό (ΕΟΚ) αριθ. 1195/82, το ποσό της πριμοδότησης που καθορίστηκε για την περιοχή 2 μπορεί να καταβληθεί στις περιοχές αυτές·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβατοειδών και Αιγοειδών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Δεν διαπιστώθηκε διαφορά μεταξύ της τιμής αναγωγής και της πιστοποιηθείσας τιμής αγοράς κατά την περίοδο 1983/84 παρά μόνο για τις ακόλουθες περιοχές:

1.2 // Περιοχή // Διαφορά

σε ECU/100 χιλιόγραμμα // 2 // 4,030 // 3 // 56,926 // 4 // 81,413 // 5 // 169,073 // 6 // 130,127

2. Το συνολικό αναθεωρημένο ποσό της απώλειας του εισοδήματος, που αναφέρεται στο άρθρο 5 παράγραφος 2 δεύτερο εδάφιο του κανονισμού (ΕΟΚ) αριθ. 1837/80,

όπως διατυπώνεται μετά την τροποποίηση από τον κανονισμό (ΕΟΚ) αριθ. 1195/82, το ανώτατο όριο του οποίου έχει καθορισθεί σύμφωνα με την παράγραφο 3 του ιδίου άρθρου, υπολογίζεται ως εξής:

1.2.3 // Περιοχή

// // Συνολικό ποσό σε ECU // 2

// // 7 279 000 // 3

// // 25 328 000 // από τις οποίες: // Δανία // 525 000 // // Κάτω Χώρες // 10 437 000 // // Λουξεμβούργο // 63 000 // // Βέλγιο // 2 745 000 // // Γερμανία // 11 558 000 // 4

// // 32 565 000 // 5

// // 157 538 000 // 6

// // 16 266 000

Άρθρο 2

Το αναθεωρημένο ποσό της πριμοδότησης ανά προβατίνα και ανά περιοχή και, όσον αφορά την περιοχή 3, ανά κράτος μέλος, το οποίο λαμβάνεται σύμφωνα με τις διατάξεις του άρθρου 5 του κανονισμού (ΕΟΚ) αριθ. 1837/80, όπως διατυπώνεται μετά την τροποποίηση από τον κανονισμό (ΕΟΚ) αριθ. 1195/82, είναι το ακόλουθο:

1.2.3 // Περιοχή // // Αναθεωρημένο ποσό της πριμοδό-

τησης ανά προβατίνα σε ECU // 2 // // 0,967 // 3 // Δανία // 13,462 // // Κάτω Χώρες // 20,305 // // Λουξεμβούργο // 22,500 // // Βέλγιο // 24,955 // // Γερμανία // 15,971 // 4 // // 18,092 // 5 // // 11,007 // 6 // // 23,574

Εντούντοις, κατ' εφαρμογή του άρθρου 3 παράγραφος 1 του κανονισμού (ΕΟΚ) αριθ. 2643/80, δεν καταβάλλεται πριμοδότηση στην περιοχή 2.

Το ποσό που καθορίζεται ανωτέρω για την περιοχή 2 μπορεί να καταβληθεί στις περιοχές 1 και 7 κατ' εφαρμογή του άρθρου 5 παράγραφος 4 δεύτερο εδάφιο του κανονισμού (ΕΟΚ) αριθ. 1837/80, όπως διατυπώνεται μετά την τροποποίηση από τον κανονισμό (ΕΟΚ) αριθ. 1195/82.

Άρθρο 3

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιουνίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 183 της 16. 7. 1980, σ. 1.

(2) ΕΕ αριθ. L 90 της 1. 4. 1984, σ. 35.

(3) ΕΕ αριθ. L 140 της 20. 5. 1982, σ. 22.

(4) ΕΕ αριθ. L 7 της 10. 1. 1984, σ. 21.

(5) ΕΕ αριθ. L 275 της 18. 10. 1980, σ. 6.